OzLabs/hebrew-wiki-articles huggingface dataset:
חברה פרטית

חברה פרטית היא חברה שהונה מוחזק בידי גורם פרטי או מספר מצומצם של בעלים. היא אינה מציעה או סוחרת במניות שלה בבורסות.

למרות שחברות פרטיות פחות שקופות לציבור מעמיתיהם הנסחרים בבורסה, לחברות פרטיות יש חשיבות רבה בכלכלת העולם. ב-2008, ל-441 החברות הפרטיות הגדולות בארצות הברית היו לפי פורבס הכנסות של 1.8 טריליון דולר והעסיקו 6.2 מיליון עובדים. בשנת 2005, 339 החברות בסקר של פורבס מכרו סחורות ושירותים בשווי טריליון דולר (44%) והעסיקו ארבעה מיליון עובדים. בשנת 2004, מספר העסקים הפרטיים בארצות הברית עם הכנסות של לפחות מיליארד דולר היה 305.

כל החברות שאינן בבעלות ממשלתית נחשבות לחברות במגזר הפרטי . זה כולל חברות ציבוריות וחברות בבעלות פרטית.

בארצות הברית, המונח חברה בבעלות פרטית משמש לעיתים קרובות לתיאור מפעלים למטרות רווח שמניותיהם אינן נסחרות בבורסה.

== חובות דיווח והגבלות ==

לפי , חברה ציבורית היא "חברה שמניותיה רשומות למסחר בבורסה או שהוצעו לציבור על פי תשקיף כמשמעותו בחוק ניירות ערך, ומוחזקת בידי הציבור".

ברוב המקרים חברה פרטית הופכת לחברה ציבורית כאשר ישנו רצון מצד החברה להציע את מניותיה לציבור הרחב באמצעות הנפקת מניות ראשונית לציבור, ואחר כך קיום מסחר שוטף במניות החברה באמצעות בורסה לניירות ערך.

לחברות בבעלות פרטית יש בדרך כלל פחות דרישות דיווח וחובות לשקיפות מאשר לחברות ציבוריות. למשל, בארצות הברית חברות בבעלות פרטית אינן מחויבות לפרסם את הדוחות הכספיים שלהן. על ידי אי דרישה לחשוף פרטים על הפעילות וההשקפה הפיננסית שלהן, חברות פרטיות אינן נאלצות לחשוף מידע שעלול להיות בעל ערך למתחרים. יתר על כן, עם דרישות דיווח מוגבלות וציפיות בעלי המניות, לחברות פרטיות ניתנת גמישות תפעולית גדולה יותר על ידי יכולת להתמקד בצמיחה ארוכת טווח ולא ברווחים רבעוניים. בנוסף, מנהלי חברות פרטיות מנהלים את עסקיהם ללא אישור בעלי המניות, מה שיאפשר להם לנקוט בפעולה משמעותית ללא עיכובים. באוסטרליה, החוק דורש שחברות ציבוריות יגישו מסמכים מסוימים הנוגעים לאספה הכללית השנתית שלהן לוועדת ניירות ערך והשקעות האוסטרלית (ASIC).

לחברות בבעלות פרטית יש לפעמים הגבלות על מספר בעלי המניות. לדוגמה, חוק בורסת ניירות ערך בארצות הברית משנת 1934, סעיף 12(ז), מגביל חברה בבעלות פרטית, בדרך כלל, לפחות מ-2000 בעלי מניות, וחוק ההשקעות האמריקאי משנת 1940 מחייב רישום של חברות השקעות שיש להן יותר מ-100 בעלי מניות. מחזיקים. באוסטרליה, סעיף 113 של חוק התאגידים משנת 2001 מגביל חברה בבעלות פרטית לחמישים בעלי מניות שאינם עובדים.

==קישורים חיצוניים==

==הערות שוליים==

*
קטגוריה:דיני תאגידים
קטגוריה:מונחים משפטיים
פוטורה

פוטורה אינטרנשיונל (Futura International Airways) הייתה חברת תעופה ספרדית שבסיסה שכן בנמל התעופה פלמה דה מיורקה. עיסוקה העיקרי של החברה היה הפעלת טיסות שכר.

==תולדות החברה==
החברה הוקמה בשנת 1989 על ידי חברות התעופה אייר לינגוס ובלטון אייר והבנק הספרדי "בנקו סנטנדר". החברה החלה את טיסותיה ב-17 בפברואר 1990 בטיסה בין פלמה דה מיורקה למנצ'סטר. בתחילת ספטמבר 2008 הפסיקה החברה את פעילותה בעקבות המשבר הכלכלי שגרם לה לחובות כבדים. חברת הבת האירית שלה Futura Gael הפסיקה לפעול לאחר שאיבדה את רישיון ההפעלה האווירית שלה.

החברה הפעילה טיסות שכר בין ספרד לאירופה, צפון אפריקה והמזרח התיכון באמצעות מטוסי בואינג 737, והעסיקה 1,200 עובדים בשיא פעולתה.<ref></ref>

==קישורים חיצוניים==

==הערות שוליים==

קטגוריה:חברות תעופה ספרדיות שנסגרו
מזל בתולה

סמל מזל בתולה
הבתולה
בול ישראלי המוקדש למזל בתולה
מזל בתולה הוא אחד המזלות שבגלגל המזלות. באסטרולוגיה המערבית. "בן מזל בתולה" הוא מי שנולד בין 23 באוגוסט לבין 22 בספטמבר. במסורת היהודית מתייחס מזל בתולה לחודש אלול. בלוח השנה במגילות קומראן משויך מזל בתולה לחודש אב. מושג זה מתייחס לרעיון שבתקופה הנתונה השמש ממוקמת בשמיים בין הכוכבים המייצגים את מזל בתולה האסטרולוגי. כיום, אין חפיפה בין קונסטלציית הבתולה לבין אזור השמיים של מזל בתולה בגלל נקיפת ציר כדור הארץ.

==הבתולה במיתולוגיה==
לא ידוע בוודאות את מי בדיוק הבתולה אמורה הייתה לסמל. במשך ההיסטוריה היא קושרה כמעט עם כל האלות הבתולות כמו ענת, אישתר, איזיס ואתנה. במיתולוגיה היוונית, בדרך כלל היא מקושרת עם אלת הצדק אסטראה, אשר עזבה את הארץ בגלל סלידתה מרשעותם של בני האדם. מאזני הצדק שלה הפכו למזל הבא, מאזניים.

==מזל בתולה באסטרולוגיה==
===שיוך אסטרולוגי===

מזל בתולה הוא אחד משלושת מזלות יסוד האדמה, יחד עם מזל שור ומזל גדי. הוא משתייך לקבוצת המזלות המשתנים, יחד עם מזל תאומים, מזל קשת ומזל דגים. הכוכב השליט של מזל בתולה הוא כוכב חמה (מרקורי).

==ראו גם==
* ארבעת היסודות

==קישורים חיצוניים==

* הרב יצחק פנגר - [https://www.hidabroot.org/video/61626 מזל בתולה ביהדות]

==הערות שוליים==

בתולה
קטגוריה:קבוצת הכוכבים בתולה
זה לא אותו דבר (אלבום)

"זה לא אותו דבר" הוא האלבום הרביעי של הזמר עברי לידר שיצא לאור ב-17 בפברואר 2005. חודש בלבד לאחר יציאת האלבום לחנויות קיבל לידר אלבום זהב על מכירת 20 אלף עותקים. עד היום נמכר האלבום ביותר מ-30 אלף עותקים. באלבום זה השתמש לידר במחשב כמכשיר הקלטה בלבד ויצר אלבום נטול סימפולים. כלי המיתר המלווים את האלבום נוגנו על ידי תזמורת בת 40 נגנים.

לפני הקלטת השירים לאלבום יצא לידר במספר הופעות מצומצם בשם "השירים החדשים" במסגרת פסטיבל "הפסנתר המארח" 2004, בו שר שירים מתוך האלבום בליווי פסנתר בלבד לפני שעובדו והופקו בתוך האלבום.

השיר הראשון שיצא לרדיו "זכיתי לאהוב" הפך במהרה ללהיט, וכך גם הבאים - "ניסים", "להבין את המים" ו"זה לא אותו דבר".

== רשימת השירים באלבום ==
# להבין את המים (3:19)
# זה לא אותו דבר (4:38)
# ניסים (3:27)
# זכיתי לאהוב (4:43)
# כשאתה לבד (3:41)
# פלרמו (5:16)
# מטייל אוסטרלי (4:51)
# השיר ששרת לה (3:50)
# יום טוב (3:50)
# אחד (3:32)
# הזמן עכשיו (4:47)

בנוסף, מצורף לאלבום קטע מולטימדיה - קליפ האנימציה של השיר "זכיתי לאהוב".

== משתתפים באלבום ==
* עברי לידר - פסנתר, כתיבת מילים, מלחין, הפקה מוזיקלית
* גולן זוסקוביץ' - בס
* גלעד שמואלי - תופים
* עילי בוטנר - גיטרות
* אייל שחר - קלידים
* אודי הרפז - מנצח תזמורת

== FIGHT! ==
עטיפת הדיסק "FIGHT!{{D}}"
האלבום "זה לא אותו דבר" יצא גם במהדורה כפולה ומוגבלת הכוללת את דיסק הבונוס "FIGHT!", ובו גרסות אלקטרוניות ללהיטים שונים מכל הזמנים של עברי לידר, שהופק בשיתוף עם הנרי.

=== רשימת השירים ב-FIGHT! ===
# FIGHT! (3:07)
# מרי לנצח (4:46)
# על קו המים (4:02)
# חולצת פסים (4:23)
# זמן (3:47)
# בוא (7:02)
# מרי לנצח (Club Mix) (7:30)
# כך ברא אותך הטבע (3:32)

בנוסף, מצורף לדיסק קטע מולטימדיה - קליפ לשיר "כך ברא אותך הטבע".

=== משתתפים ב-FIGHT! ===
* עברי לידר - כתיבת מילים, הלחנה פרט ל"כך ברא אותך הטבע", שכתב והלחין (וביצע במקור) ארז הלוי
* הנרי - עיבוד, הפקה מוזיקלית

==סינגלים==

==קישורים חיצוניים==

קטגוריה:אלבומי עברי לידר
קטגוריה:אלבומי זהב בישראל
קטגוריה:אלבומי חברת הליקון
השועל בלול התרנגולות

השועל בלול התרנגולות הוא שמו של רומן סאטירי שכתב אפרים קישון בשנת 1955 ושל סרט שכתב וביים בשנת 1977.

"השועל בלול התרנגולות" היה הרומן הסאטירי הראשון של אפרים קישון. הרומן יצא לראשונה בשנת 1955 בשם "עין כמונים" וב-1972 יצא בהוצאת עם עובד בשם "השועל בלול התרנגולות."

== הספר ==
הספר בהוצאת [[ספריית מעריב, 1987]]
במוקד הרומן עומד אמיץ דולניקר, עסקן מפא"יניקי-הסתדרותי טיפוסי, הלוקה בבריאותו ונשלח לצורכי החלמה לכפר גלילי נידח בשם עין כמונים - מושב האחראי על כלל תצרוכת הכמון בישראל. 

דולניקר מגלה לחרדתו כי לאיש מתושבי הכפר הנידח אין תודעה פוליטית מזערית. זאת ועוד, בכפר קיימת שוויוניות מושלמת, כך ש"עדיין לא נוצרו בו הפערים החברתיים שיש לבטלם." השוחט, הספר, הסנדלר ושאר יושבי הכפר חיים בעוני מרוד ובשלווה מוחלטת, בלי שתעלה על דעתם המחשבה כי יש צורך בשינוי כלשהו באורחות חייהם או כי משהו חסר להם.

דולניקר פועל בעקביות כדי לשנות מצב זה: בלשון חלקלקות מצופה בקלישאות עסקניות הוא מסית את בני הכפר זה כנגד זה ויוצר במו שהותו בכפר את הפערים החברתיים שיש לבטלם. מטרתו של דולניקר היא להפוך את הכפר הנידח למערכת שבה הוא ימשול, כמתווך היודע כיצד פני הדברים צריכים להיראות, אך מזימתו זו עולה בתוהו, כאשר מתברר כי בני הכפר התמימים למדו מהר מהצפוי את אמנות התככים הפוליטיים. בסופו של הסיפור, מוחה שיטפון את הכפר כולו.

==הסרט==

קישון עיבד את ספרו לסרט בשנת 1978, בשינויים מועטים בלבד, שהבולט בהם היה הפיכת עלילת הסיפור ממציאות לחלום של דולניקר. בתפקיד הראשי בסרט כיכב שייקה אופיר, כשלצידו, בתפקיד עוזרו זאב, ספי ריבלין. שחקנים קבועים אחרים של קישון שימשו בתפקידים נוספים: זהרירה חריפאי כגאולה דולניקר/מלכה הרמנוביץ', ניצה שאול כעלמה גורביץ'/אחות, גדעון זינגר כפרופסור טננבאום/אליפז הרמנוביץ'. שחקנים בולטים נוספים היו יעקב בודו כזלמן חסידוב ושושיק שני כגברת חסידוב.

הסרט, שיצא לאקרנים בשנת 1978, זכה להצלחה קופתית וביקורתית דלה והיה מן הגורמים שהרתיעו את קישון מיצירת סרטים נוספים. כישלונו של הסרט "השועל בלול התרנגולות" היה כישלונו המשמעותי הראשון של קישון בזירה הישראלית מאז הופיע בה לראשונה בשנת 1952. בראיון שנערך עמו בערוב ימיו, עשרים וחמש שנה אחרי צאת הסרט, עדיין ביכה קישון את הכישלון. דווקא כאשר למד היטב את מלאכת עשיית הסרטים והיה בשל מאי–פעם, טען, בא הכישלון הזה וחסם אותו מלהמשיך את קריירת הבימוי הקולנועית שלו. הסרט היה עשוי היטב, גרס, ולכן לא הוא שנכשל כאן אלא "הקהל נכשל". 

גישה שונה ביטא מבקר הסרטים אורי קליין, שגרס כי "השועל בלול התרנגולות" נעשה אחרי זמנו: הנושאים בהם עסק הסרט, ובייחוד הביקורת על העסקנות המפא"יניקית, חדלו מלעמוד במרכז ההוויה הישראלית בדור שאחרי מלחמת יום הכיפורים ובמיוחד אחרי עליית "הליכוד" לשלטון בשנת 1977. לדעתו הספר שכתב קישון בשנת 1955, כאשר מפא"י ניצבה בשיא כוחה ודומה היה כי עסקניה הקשישים ימשלו בישראל לעד, חדל מלהיות רלוונטי עשרים ושתיים שנים מאוחר יותר, כאשר עסקני מפא"י ושלטון מפא"י עצמו חלפו ועברו מן העולם.

==חוות עין כמונים==
חווה חקלאית בקרבת בקעת בית כרם (דרום מערבית לצפת) אימצה לעצמה את השם עין כמונים, בעקבות יצירת קישון ובאישורו, ועקב קרבתה להר כמון.

==קישורים חיצוניים==

* 
* 

קטגוריה:ספרי ספריה לעם
קטגוריה:ספרי ספריית מעריב
ג'נגו (זמר)

ג'נגו מתארח בהופעה של להקת [[משינה במועדון הבארבי, יוני 2017]]
עמיר רוסיאנו, הידוע בשם הבמה "ג'נגו", (נולד ב-1 ביוני 1970) הוא נגן וזמר רוק ישראלי. "ג'נגו" הוא גם שמה של להקת רוק תל אביבית שפעלה בין השנים 1995–2001 ובה שימש רוסיאנו כסולן. הכינוי ג'נגו נשאר מחוץ לבמה בקרב הקהל וחבריו ומכריו.

==היסטוריה==

הלהקה הוקמה על ידי עמיר "ג'נגו" רוסיאנו (שניגן לפני כן במסגרת הרכבי הרוק "האחים פורטיס", "תערובת אסקוט", ״תופעת דופלר״ ו"ירמי קפלן והפרחים"), הגיטריסט נושי פז (שהיה המתופף של להקת "פורטרט") ורן שמעוני (המתופף של להקת "השוונג של הפיתה", פיטר רוט, יהודית רביץ וירמי קפלן).

הפרויקט הראשון של ההרכב היה האלבום קשורים, שיצא ב-1995, ומתוכו הסינגל שזוהה עם הלהקה בתקופה ההיא: "מה היא חשבה".

ב-1998 הוציאה הלהקה את אלבומה השני, "מרחק של מטר", אשר זכה להצלחה ולביקורות משבחות, הרבה בזכות הסינגלים "לילה:, "כמו פעם" ו"כשתבוא השעה".

ב-1999 הוקלט תוך יומיים בלבד אלבומה השלישי של הלהקה - "מאה שקל אחרונים". אלדד גואטה, שתיפקד על תקן קלידן אורח באלבום הקודם והצטרף להרכב בסיבוב ההופעות שבא בעקבותיו, צורף כבסיסט ללהקה. האלבום הוקלט באולפני הלייבל "פאסט מיוזיק", והוא אחד התקליטים הראשונים שיצאו בלייבל זה, שהקימו אמיר שור וג'נגו. הלייבל חרת על דגלו את הפצת המוזיקה המחתרתית והאלטרנטיבית ללא שיקולי מסחריות. באותו הלייבל גם הוציא ג'נגו שני תקליטים אינסטרומנטליים.

ב-2002 יצא "לנשום במים", תקליט בו ג'נגו מנגן בכל הכלים (תופים, בס, גיטרות), ומתוכו הסינגלים שבוע נשאר ולנשום במים.

מאז ועד שנת 2004 הופיע ג'נגו בהרכב חדש ומצומצם שכלל את אלדד גואטה על בס וגילי רייכנטל על תופים. ב-2004 עבר ג'נגו להופיע לבד עם גיטרה אקוסטית.

בשנת 2010 החל להופיע עם הרכב חדש הכולל את גלעד שמואלי (תופים), מרק לזר (בס) ורון בונקר (גיטרה).

באוגוסט 2017 הוציא אלבום עם להקת Vegan Friendly כבסיסט ובספטמבר הוציא אלבום סולו בשם בתוך רגע. שנה לאחר מכן השתתף בהפקת אלבומו של גבע אלון "מחפש שמיים".

בפברואר 2020 לקח עם אור אדרי חלק באלבום המחווה ליענקל'ה רוטבליט בשם "הוצאו מהקשרם - שרים רוטבליט" ובו חידשו את שירו "ימי ראשית הקיץ". באותה שנה השתתף בפסטיבל "סימנים חיוניים" אשר התקיים במשך שמונה ימים במאי 2020, ביוזמת עיריית תל אביב וקרן יהושע רבינוביץ לאמנויות תל אביב במסגרתה עלו בשידור חי אמנים ישראלים מוכרים, עם הופעות בסגנונות אינדי-פולק-רוק, אלקטרוני, ג'אז ואקספרימנטלי.

בשנת 2022 היה דמות מרכזית בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.

==חיים אישיים==
ג'נגו נשוי לעינב ואב לבת ובן. הוא טבעוני אדוק, ועל גופו אף קעקע את דמויותיהם של מהטמה גנדי ופיל משום שרצה ליצור משהו שקשור לטבעונות.

==חברי ההרכב==
*עמיר "ג'נגו" רוסיאנו (בס, שירה)
*נושי פז (גיטרה)
*אלדד גואטה (בס) (1998-2001)
*רן שמעוני (תופים)
*אמיר שור (סאונד) (1995-1998)

==אלבומים==
===ג'נגו (להקה)===
*קשורים (1995)
*מרחק של מטר (1998)
*מאה שקל אחרונים (1999)

===אלבומי סולו===
*האלבום האינסטרומנטלי הראשון (1999)
*האלבום האינסטרומנטלי השני (2000)
*לנשום במים (2002)
*לב (2007)
*בתוך רגע (2017)
*קרח בעיניים (2022)

===Vegan Friendly===
* (2017) Vegan Friendly

== קישורים חיצוניים ==

* 
* 

==הערות שוליים==

קטגוריה:זמרים ישראלים
קטגוריה:זמרים השרים בעברית
קטגוריה:זמרי רוק ישראלים
קטגוריה:בסיסטים ישראלים
קטגוריה:גיטריסטים ישראלים
קטגוריה:אמנים ישראלים הידועים בשם במה
קטגוריה:טבעונים ישראלים
קטגוריה:בוגרי רימון בית ספר למוסיקה
קטגוריה:חברי להקת תערובת אסקוט
קטגוריה:ישראלים שנולדו ב-1970
מייקל ריצ'רדס

מייקל ריצ'רדס (באנגלית: Michael Richards; נולד ב-24 ביולי 1949) הוא שחקן, תסריטאי ומפיק אמריקאי הידוע במיוחד במשחקו בסדרה "סיינפלד" בתפקיד השכן המגושם והלא מציאותי של ג'רי סיינפלד, קוזמו קריימר, שבזכות תפקידו הוא זכה בפרס אמי שלוש פעמים.

==ביוגרפיה==
ריצ'רדס נולד בקליפורניה שבארצות הברית, לפיליס וויליאם, במשפחה נוצרית-קתולית. אביו היה ממוצא סקוטי ואנגלי ואימו הייתה ממוצא איטלקי. כשריצ'רדס היה בן שנתיים אביו נהרג בתאונת דרכים. לאחר שסיים את לימודי התיכון, למד ב"מוסד לאמנויות של קליפורניה" ואף קיבל תואר מיוחד של בוגר מדעי הרוח בכיתת הדרמה. הוא היה במאי של צוות בידור במלחמת וייטנאם.
ב-1974 התחתן עם קאת'ליין ליונס, נולדה להם ילדה בשם סופיה וב-1992 הם התגרשו.
לאחר סיום הסדרה "סיינפלד", ריצ'רדס העלה סדרה קומית חדשה, "המופע של מייקל ריצ'רדס". בסדרה זו הוא גילם את ויק נרדוזה, בלש פרטי מוזר שרבים טענו שדמותו היא חיקוי של קריימר. הסדרה נכשלה וירדה אחרי שמונה פרקים. הוא שוב גילם את קוזמו קריימר בתור אורח בקומדיית המצבים "משתגעים מאהבה" בפרק המתרחש באותו הבניין בו מתגוררים ג'רי סיינפלד וקוזמו קריימר.

===פרשיות הגזענות והאנטישמיות===
בנובמבר 2006, ריצ'רדס קילל שני אנשים שחורים בקללות גזעניות לאחר שהם הפריעו למופע שלו במועדון "Laugh Factory". רבים החשיבו את הדבר לביטוי של גזענות מהמדרגה הראשונה, ואילו אחרים טענו שזו הייתה התפרצות חד פעמית. ריצ'רדס התנצל על דבריו בתוכנית האירוח של דייוויד לטרמן ובתוכנית הרדיו של המטיף השחור ג'סי ג'קסון.

באירוע אחר העיר ריצ'רדס הערות בעלות גוון אנטישמי. בתגובה להאשמתו באנטישמיות הצהיר שהוא מחשיב עצמו ליהודי, למרות שלא נולד להורים יהודים ולא התגייר.

בקיץ 2007 הודיע ריצ'רדס על פרישתו מסטנד-אפ ומעולם הבידור בעקבות הפרשה, ועל כוונתו לצאת למסע חיפוש עצמי, בין היתר בקמבודיה.

===הקאמבק===
שנה לאחר פרשת הגזענות, הוא חזר ואף תרם את קולו בסרט של ג'רי סיינפלד "כוורת בסרט" וב-2009 אף התארח בסדרה "תרגיע" של לארי דייוויד בתפקיד עצמו במסגרת עלילת האיחוד הפיקטיבי של "סיינפלד" ביחד עם שאר שחקני הסדרה. באחד הפרקים ריצ'רדס אף משתף פעולה עם פרודיה על פרשת ההתפרצות הגזענית 3 שנים קודם לכן.

==חיים אישיים==
ריצ'רדס היה נשוי לקת'לין ליונס, מטפלת משפחתית, במשך 18 שנה. יש להם בת אחת בשם סופיה. הם נפרדו ב-1992, ובהמשך התגרשו ב-1993. 

בשנת 2010 היא נישא לחברתו משנת 2002, בת' סקיפ. יש להם בן אחד. הם מתגוררים בקולבר סיטי, קליפורניה.

ריצ'רדס הוא חבר במסדר הבונים החופשיים.

==קישורים חיצוניים==

* 
*[http://michaelrichardsssssssssssssss.com/ מייקל רייצ'ארדס Vs יפן - הקונספירציות של השנה]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אמריקאים חברי הבונים החופשיים
קטגוריה:שחקני קולנוע וטלוויזיה אמריקאים
קטגוריה:סיינפלד
קטגוריה:בוגרי מכללת המדינה של אוורגרין
קטגוריה:בוגרי המכון לאמנויות של קליפורניה
קטגוריה:זוכי אמי בפריים טיים: שחקן משנה בקומדיה
קטגוריה:אמריקאים ממוצא איטלקי
קטגוריה:מחלוקות הקשורות לתקשורת המונים בארצות הברית
קטגוריה:אמריקאים שנולדו ב-1949
החצי האפל

החצי האפל (The Dark Half), ספר אימה של סטיבן קינג שפורסם באנגלית ב-1989.

==על הספר==
בספר מסופר על ט'אד בימונט, סופר בן 39 אשר קובר את הזהות הכפולה שלו, ג'ורג' סטארק, שם עט שבו השתמש כאשר כתב ספרים בדיוניים אפלים יותר ממה שהיה מעז תחת שמו הוא. 
הוא אפילו מביים קבורת דמה של ג'ורג' לטובת העיתונות. 
כאשר תושב מקומי נהרג, העדויות מובילות את השריף אלאן פנגבורן לקברו של ג'ורג' והוא מתחיל לחשוד בט'אד ברצח. באותו זמן, ט'אד מתחיל לחוות הזיות של דרורים עפים, הזיות שלא חווה כבר 23 שנים, מאז שעבר ניתוח מוח. בעוד שרשרת הרציחות המזוויעה נמשכת, מישהו המתיימר להיות ג'ורג' סטארק מתחיל להתקשר לט'אד. ט'אד חושש לביטחון משפחתו ופנגבורן לא מצליח להחליט האם ט'אד הוא אכן הרוצח. במהלך העלילה חושף ט'אד את הקשר הקיים בין הזהות האחרת שלו, שבשמה הוא כותב רבי מכר אלימים, ובין הזהות היומיומית הרגילה שלו.

ישנם קווי דמיון רבים בין חייו הפרטיים של קינג, אשר בשנת 1985 כאשר הוא בן 39 חשף את שם העט שלו ריצ'רד בקמן. הספר הוסרט ב-1993.

בישראל שודרה סדרת טלוויזיה "החצי האפל" בערוץ 3 שהוא בעצם "האזור המת" (The Dead Zone) למרות שאין לזה שום קשר לספר עצמו, אבל זה גם מבוסס על ספרו האחר של סטיבן קינג עם אותו שם.

==קישורים חיצוניים==
*
* 

קטגוריה:ספרי סטיבן קינג
קטגוריה:ספרי אימה
קטגוריה:ספרי 1989
קטגוריה:ספרי הוצאת מודן
קטגוריה:סרטים זוכי פרס סאטורן: אימה
דני גבע

דני גבע (נולד ב-17 בספטמבר 1974) הוא שחקן קולנוע, טלוויזיה ותיאטרון ישראלי.

==ביוגרפיה==
גבע נולד וגדל ביבנה. ב-1996, לאחר שירותו הצבאי, החל ללמוד משחק בבית הספר למשחק בית צבי. לאחר שסיים לימודיו ב-1998 עבר להתגורר בניו יורק. בשנת 2001 חזר לישראל.

== קריירה ==
בשנת 2002 השתתף בסדרת הטלוויזיה "תיק סגור" לצד אורי קלאוזנר, וכשחקן אורח בסדרה "בקצב הקצב" ששודרה בערוץ 3. בשנת 2003 השתתף בעונה השנייה של הסדרה "טיפול נמרץ" של טלעד בערוץ 2.

בשנת 2005 השתתף בסדרת הטלוויזיה של יאיר לפיד "חדר מלחמה". באותה שנה שיחק בסרט "קרוב לבית" שזכה בפרס מיוחד בפסטיבל ברלין. בשנת 2006 שיחק בסרט הקולנוע של יוסף פיצ'חדזה "שנת אפס". באותה שנה השתתף בסדרת הטלוויזיה "פרשת השבוע". בשנת 2006 השתתף בתוכנית מערכונים בערוץ 2 "גומרות הולכות". לקראת סוף אותה שנה, החל גבע לככב בסדרה "לא הבטחתי לך" (של "yes").

כמו כן השתתף במספר הצגות תיאטרון במסגרת לימודי המשחק שלו ולאחריהם, בהן: "חסיה היתומה", "זעקי ארץ אהובה", "סיבוב מסוכן", "שד היער", "עד התביעה", "ואלס והכלבים", "אחים בדם", "האריה, המכשפה וארון הבגדים", "מקבת'", "דלתות", "האסופית", "יוסף וכותונת הפסים", "לצאת נקי", "כך אוהבים האחרים", "חלום ליל קיץ", "ליל ירח לממזר", "נדנדה בשניים", "הבחורים בדלת ממול", "בגידה" מאת הרולד פינטר בתיאטרון הספרייה ברמת גן, "שלושה ימים של גשם", "מי מפחד מעמוס חפר?", "המקרה המוזר של הכלב בשעת לילה", "קוראים לו מלך" בתיאטרון בית לסין.

בתחילת 2009 חזר גבע אל תפקידו בהצגה "הבחורים בדלת ממול", הפעם בהפקה משותפת לתיאטרון חיפה ולתיאטרון לילדים ולנוער.

בשנת 2011, השתתף גבע בתוכנית הבידור של ערוץ 10: "נבחרת ישראל", ושיחק בסדרת הדרמה "אורים ותומים". באותה שנה גם כיכב בסרט "עוד אני הולך" של הבמאי יקי יושע.

בשנת 2012 שיחק בסדרת הקומדיה "זנזורי". במהלך אותה שנה, החל גבע לשחק בסדרה "החממה". בשנת 2015 שיחק בתפקיד ראשי בסרט הקצר "ערומים" של יורם זקס לצד רננה רז ולוהק לשחק במיני-סדרה של ערוץ 10 "חשודה", בתפקיד אמיר אייזקס. בשנת 2016 שיחק בסרטו של דורון ערן "סנאפשוט". בשנת 2019 שיחק בסרט הקומי "בזמק".

באוגוסט 2020 השתתף בשיר כפית אחת של טוב לצד סטטיק ובן-אל תבורי.

במרץ 2021 החליף את הבמאי רני בלייר בניהול מסלול משחק במכללת ספיר.

בשנת 2022 גילם את אהרון במחזה "את שאהבה נפשי" בתיאטרון הבימה.

ב-2023 שיחק בהצגה "פולין ארץ ירוקה" בתיאטרון הבימה, וגילם את התפקיד הראשי של יעקב.

== חיים אישיים ==
גבע נשוי ואב לבת. מתגורר במושב גן שורק.

==קישורים חיצוניים==

* 
* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי תיכון גינסבורג (יבנה)
קטגוריה:בוגרי בית צבי
קטגוריה:אנשי המושב
קטגוריה:יבנה: אישים
קטגוריה:מועצה אזורית גן רווה: אישים
קטגוריה:סגל המכללה האקדמית ספיר
קטגוריה:ישראלים שנולדו ב-1974
ביצת פסחא (מדיה)

בֵּיצַת פַּסְחָא (לפי מונחי האקדמיה ללשון העברית: תַּכְמִין) היא הודעה או תכונה נסתרת בתוכנת מחשב, משחק וידאו, אלבום מוזיקה, DVD, אתר אינטרנט, או ספר. היא אינה מוצגת בדרך השימוש הרגילה ואין בה תועלת למשתמש. בישראל נהוג לכנותה גם "אפיקומן".

השם מושאל ממנהג חג הפסחא הנוצרי: ביצי פסחא הן ביצים שצובעים אותן, מחביאים, והילדים מחפשים.

בתוכנות מחשב, ביצי פסחא הן הודעות, תמונות, קולות או שינויים בהתנהגות התוכנה, אשר מתרחשים כאשר המשתמש מבצע שורת פעולות כמו פקודות טקסט, הקשות עכבר או לחיצות על המקלדת. מתכנתים נוהגים לעיתים לשתול ביצי פסחא כאלה בתוכנות שהם כותבים, לשם שעשוע, חתימה אישית, רמז/מתנה לדבר קרב בתוכנה/משחק. בעבר מתכנתים קראו "ביצי פסחא" להודעות נסתרות שכתבו בתור בדיחה בשורות הקוד של התוכנה.

מקום מקובל מאוד להסתיר "ביצת פסחא" בתוכנה הוא בחלון ה"אודות", המציג מידע כללי על התוכנה ועל מספר הגרסה שלה.

== דוגמאות לביצי פסחא ==
* במנוע החיפוש גוגל :
** בחיפוש המונח "[https://www.google.co.il/search?q=do+a+barrel+roll&oq=do+a+&aqs=chrome.1.69i57j35i39j69i60l3j0.5487j1j7&sourceid=chrome&ie=UTF-8 do a barrel roll]" יבצע חלון הדפדפן סיבוב כשמרכז המסך הוא ציר הסיבוב. מקור ביצת פסחא זו במשחק "סטאר פוקס", בו מופיע הציטוט.
** בחיפוש המונח "[https://www.google.co.il/search?q=zerg+rush&oq=zerg+&gs_l=psy-ab.3.0.0i67k1j0i10k1j0i67k1j0.16620.19227.0.20123.7.7.0.0.0.0.128.841.0j7.7.0....0...1.1.64.psy-ab..0.7.840.6..35i39k1j0i131k1.piOIUrF20S0 Zerg Rush]" ייפתח משחק היריות כשהמטרות הן אותיות הלוגו - מחווה למשחק המחשב StarCraft.
** בחיפוש של המונח "[https://www.google.co.il/search?q=Super+mario+bros&oq=Super+mario+bros&aqs=chrome..69i57j0l5.654j0j8&sourceid=chrome&ie=UTF-8 Super Mario Bros]" מופיעה "בלוק מסתורין" מהמשחק, המוציאה מטבעות ומשמיעה את צליל האיסוף בעת לחיצה.
** חיפוש המונח "[https://www.google.com/search?q=askew&oq=askew&aqs=chrome..69i57j0l3j69i60.2396j0j7&sourceid=chrome&ie=UTF-8 askew]" יגרום לעמוד להיות נטוי על צידו.
** בחיפוש המילים "[https://www.google.co.il/search?q=atari+breakout&source=lnms&tbm=isch&sa=X&ved=0ahUKEwjzxsaKkt7SAhXGbBoKHdEKBUAQ_AUIBigB&biw=1920&bih=974 Atari Breakout]" בגוגל תמונות מופיע המשחק "ברייקאאוט" עם תוצאות החיפוש.
**בחיפוש המילים "הקוסם מארץ עוץ - הסרט" מופיע טורנדו או לחלופין נעליים אדומות בצד החיפוש, כאשר לחיצה עליהם מסובבת את העמוד.
**בחיפוש המילים "מטר מטאורים" מופיעה אנימציה של מטר מטאורים.
**בחיפוש המונח "the answer to life, the universe and everything" יפתח מחשבון גוגל עם התשובה: 42, כמחווה לסדרת הספרים מדריך הטרמפיסט לגלקסיה.
**חיפוש המונח -Football Women's World Cup 2023- יופיעו אלמנטים של זיקוקין בצבעי הגביע העולם 2023 על גבי המסך.
**חיפוש המונח "wordle" יהפוך את הלוגו של Google לסיבוב של Wordle וינחש את המילים COLUMN, GOALIE ו-GOOGLE כאשר GOOGLE הוא פתרון הוורדל.<ref></ref>
** A113

== ראו גם==
*צ'יט
== קישורים חיצוניים ==
*[http://www.eeggs.com אתר האוסף ביצי פסחא]
* 
*[http://www.pitria.com/geeks-digital-secrets כתבה באתר הפיטריה על ביצי פסחא]

==הערות שוליים==

קטגוריה:תכנות
קטגוריה:הומור
קטגוריה:חידות
פסחא (מדיה)
רולפינג

רולפינג (באנגלית: Rolfing) הידועה גם בשם אינטגרציה מבנית, היא שיטת טיפול בתחום הרפואה המשלימה, אשר באמצעות סדרה של מניפולציות על רקמת המעטפת של השרירים, מנסה להחזיר את האיזון הטבעי של הגוף.
השם רולפינג נגזר משמה של אידה רולף (1896-1979), אשר פיתחה את השיטה בשנות החמישים המוקדמות. לשיטה אין בסיס הוכחות מוצק, ואין ספרות מחקרית התומכת ביעילות השיטה.

רולף, בעלת תואר דוקטור בביוכימיה מאוניברסיטת קולומביה, חיפשה פתרונות רפואיים עבור בעיות גופניות שמקורן במבנה הגוף. הרקע המדעי שלה, יחד עם סקרנותה, הובילו אותה להבנת חשיבותו של המבנה הגופני לבריאות האדם.

ד"ר רולף פיתחה את שיטת הטיפול, אותה כינתה "אינטגרציה מבנית של גוף האדם". תלמידיה וממשיכי דרכה כינו את השיטה "רולפינג".
לפי רולף, כוח הכבידה הפועל על גופנו משפיע על רקמות החיבור הרכות שעוטפות את איברי הגוף. גם טראומות נפשיות וזעזועים גופניים משפיעים עליהן ומכאן על היציבה ועל הבריאות הכללית. השיטה שואפת לייצב את הגוף בקו ישר, כיוון שהאדם הוא בעל החיים היחיד ההולך זקוף, ככל שכיווני הגוף מתרחקים מן הקו המרכזי, נוצר צורך בהפעלת קבוצות שרירים נוספות המונעות ממנו ליפול. רולף טענה שהיחס בין חוסר איזון, מתח שרירי וכאב כרוני יכול להתאזן מחדש בעזרת התערבות האינטגרציה המבנית, ואיזון נכון ביחס לכוח המשיכה משפר את יכולת התנועה של האדם.

תהליך העבודה הבסיסי בנוי מעשרה מפגשי עבודה. כל מפגש בנוי בדרך כלל כהמשך למפגש הקודם. בכל מפגש משחרר המטפל את הרקמות על ידי הנעה ומאפשר לגוף להחזיר אותן מחדש למקום נכון יותר.

בשנת 1971 בעיר בולדר שבקולורדו הוקם מכון רולף, המרכז את הפעילות במחקר ובהסמכת מטפלים.

==קישורים חיצוניים==
* 

==הערות שוליים==

קטגוריה:רפואה אלטרנטיבית
MEKP

מבנה
MEKP (ראשי תיבות של Methyl ethyl ketone peroxide) הוא חומר נפץ לא תקני ממשפחת הפרוקסידים.

החומר מופק מתגובה בין מתיל אתיל קטון, מי חמצן וחומצת מלח ומופיע בצורת נוזל שקוף חסר צבע. אף ארגוני טרור לרוב אינם משתמשים בחומר בשל רגישותו למכה, חום, ניצוצות, שינוי טמפרטורות, הלם והתפרקותו עם הזמן.

==קישורים חיצוניים==

קטגוריה:חומרי נפץ
אישמפלה

שכונות [[ברצלונה. <span style="color: Purple;">רובע האישמפלה מסומן בצבע ורוד.</span>]]
התוכניות להקמת השכונה.
תוכנית גוש בניינים אופייני בשכונה.
אישמפלה (בקטלאנית: Eixample או "הרחבה") הוא אחד מעשרת מחוזות ברצלונה המצוי בין העיר העתיקה של ברצלונה, הסיוטט וליה, לבין הכפרים שבעבר הקיפו את ברצלונה, וכיום מהווים את מחוזותיה (סנטס, גרסיה סאנט אנדראו). המחוז נקרא גם מחוז מס' 2.

==הקמת השכונה ומבנים בעלי חשיבות==
שכונת אישמפלה הוקמה בסוף המאה ה-19 וראשית המאה ה-20 על ידי קבוצות של תעשיינים וסוחרים מהעיר ברצלונה בתקופת הפריחה של המעמד הבינוני בספרד. שכונה זו מאופיינת בבניינים רבים הבנויים בסגנון המודרניסטה. הידועים שבהם תוכננו על ידי האדריכל אנטוני גאודי ובין עבודותיו המצויות בשכונה ניתן למנות את קאזה מילה (המכונה "לה פדררה") ובית באליו ואת כנסיית הסגרדה פמיליה שהוכרזו כאתרי מורשת עולמית על ידי ארגון אונסק"ו.

גוש בניינים ידוע נוסף הוא תפוח המריבה.

השכונה מאופיינת ברחובותיה הישרים והארוכים המסודרים בצורת שתי וערב, כשבמרכזם רחוב אחד ארוך, גראן ויה דה לס קורטס קטלאנס, ושתי שדרות רחבות שחוצות אותם ו"שוברות" את מבנה הרחובות המסודר, אבינגודה דיאגונל ואבינגודה מרידיאנה. מבנה רחובות השכונה תוכנן על ידי מהנדס הערים אילדפונס סרדה (Ildefons Cerdà), אשר האמין בחשיבות רחובות רחבים המאפשרים מעבר להולכי רגל לצד מעברים רחבים לכלי רכב. גושי הבניינים בשכונה הם בצורת מתומנים, כאשר מפגש כל רחובות מהווה כיכר מתומנת המאפשרת צפייה לעבר הרחובות, הכנסת יותר אור לבתים, וכיום גם מאפשרת מקומות חנייה לתושבי העיר. רחוב מרכזי נוסף בשכונה הוא פאסה דה גרסיה, המקשר בין כיכר העיר המרכזית, פלאזה קטלוניה, לבין העיר העתיקה של גרסיה, שהייתה בעבר עירייה עצמאית וכיום היא חלק מהעיר ברצלונה.

על פי התכנון המקורי, במרכז כל גוש בניינים הייתה צריכה להיות גינה לתושבי גוש הבניינים, אולם במהלך השנים השטחים הפנימיים נבנו אך עדיין ישנם גושי בניינים בהם נשמרה ה"גינה" כמו ב "פלאו רוברט" (Palau Robert) שמשמש גם כתחנת מידע לתיירים.

==תרבות==
אזור אישמפלה מהווה מרכז לקהילה ההומוסקסואלית של העיר, ולעיתים מכונה בשל כך gaixample. 
האישאמפלה הוא אזור תוסס (בעיקר בלילות) ומהווה את אחד מאזורי הבילוי המרכזיים של העיר ברצלונה.

==גלריית תמונות==
<gallery>
תמונה:Casamila.jpg|קאזה מילה
תמונה:Sagradafamilia-overview.jpg|הסגרדה פמיליה
תמונה:illadeladiscordia.jpg|אילה דה לה דיסקורדיה
</gallery>

== ראו גם ==
* תכנון עירוני של ברצלונה

== קישורים חיצוניים ==

* 
* [http://www.hakolal.co.il/195666/%D7%90%D7%99%D7%A9%D7%90%D7%9E%D7%A4%D7%9C%D7%94 דף מידע על רובע האישאמפלה בעברית]

קטגוריה:ברצלונה: מחוזות
קטגוריה:מודרניזם קטלאני
דנה רז

דנה רז היא שחקנית ישראלית.

==ביוגרפיה==
בשנת 1996 שיחקה בסרט הקומדיה של אורנה ויוחנן רביב "כלבים לא נובחים בירוק" לצד קרן מור, מנשה נוי ודב נבון שזכה לאהדה רבה. על משחקה בסרט זה זכתה במפתיע בפרס אופיר לשחקנית המשנה הטובה ביותר. באותה שנה השתתפה רז במחזמר "ספר הג'ונגל" לצד טוביה צפיר וששי קשת. מאז זכייתה לא הופיעה רז בסרטים משמעותיים, והחלה ללמד בבית הספר למשחק "הבמה". בשנת 2002 חזרה שוב לתודעת הקהל כששחקה בסרט "תמונה קבוצתית עם אישה" לצד מיכל ינאי ושרון אלכסנדר, בבימויו של יצחק רובין.

רז נשואה, ואם לשני בנים. מתגוררת בכפר סבא.

==קישורים חיצוניים==

קטגוריה:שחקניות קולנוע וטלוויזיה ישראליות
קטגוריה:בוגרות בית צבי
קטגוריה:בוגרי בית צבי
קטגוריה:זוכות פרס אופיר: שחקנית המשנה הטובה
קטגוריה:שחקניות ישראליות
קטגוריה:זוכי פרס אופיר: שחקן המשנה הטוב
מעיין חם

מעיין חם טבעי חיצוני, באזור [[וואקאיאמה, יפן]]
מעיין חם הוא מעיין בו נובעים מי תהום חמים שהתחממו בעומק קרום כדור הארץ. מעיינות חמים נפוצים בכל רחבי כדור הארץ. נקראים "מעיינות מרפא", בזכות ריכוז המינרלים שבהם, ותרומתם לבריאות האדם.

== היווצרות מעיין חם ==
ישנן שתי סיבות להיווצרות מעיין חם. הראשונה היא קיומו של גוף מאגמטי רדוד וחם המצוי מתחת לקרקע, הגורם לחימום המים. במקרים אלו, המעיין נמצא באזור געשי פעיל. במקרים מסוימים המים מתחממים לטמפרטורה גבוהה מאוד, הופכים לקיטור, ומתפרצים בצורה של גייזר. הסיבה השנייה אינה קשורה בפעילות מאגמטית אלא נגרמת כתוצאה ממי תהום באקווה המצויה בעומק רב. בעומקים אלו שכבת הסלע חמה מאוד והמים מתחממים כתוצאה מהמגע עם הסלע. המים החמים יכולים לעלות לפני השטח לאורך העתק עמוק, דרכו הם יכולים לפרוץ החוצה.

=== תכונות ריפוי ===
בדרך כלל, ריכוז המינרלים השונים במי המעיינות החמים גבוה. הם נחשבים כבעלי ערך רפואי לגוף האדם, ונהוג לכנותם "מעיינות מרפא". מעיינות חמים רבים מהווים יעד פופולרי לתיירות ונופש, במיוחד עבור אנשים הלוקים במחלות שונות, המגיעים אליהם כדי לטבול בהם למשך מספר ימים או שבועות, בהנחה כי הדבר יתרום לשיפור במצבם הבריאותי.

== מבחר מעיינות חמים ברחבי העולם ==
* אונארטוק, גרינלנד - מעיין בטמפרטורה הנעה בין 34 ל-38 מעלות.
* גיהנום בריכת הדם (Bloody Hell Pond), יפן - אונסן יפני. תשעה מעיינות בעיר בפו (Beppu) שבמחוז אויטה על האי קיושו, בעלי ריכוז גבוה של תחמוצת ברזל וצבעם אדמדם כתמתם, בטמפרטורה המגיעה עד ל-78 מעלות. מראם מיוחד, אך לא ניתן להיכנס למעיינות.
* האגם הרותח, דומיניקה - Boiling Lake הנמצא בפארק מורן טרואהפיטון, טמפרטורת מימיו מגיעה עד ל-95 מעלות, וגייזר מתפרץ מעת לעת.
* הלגונה הכחולה, איסלנד - בריכת מי ים גיאותרמית, שנוצרה ב-1976, בקרבת עיירת הדייג גרינדאוויק. טמפרטורת המים כ-40 מעלות, ובהם מינרלים רבים כמו סיליקה וגופרית.
* המעיינות החמים בארנל, קוסטה ריקה - מעיינות העיירה לה פורטונה דה סן קרלוס, למרגלות ההר ארנל, בטמפרטורה בין 27 ל-42 מעלות.
* המעיינות של סטורן, איטליה - מעיינות מי גופרית הנמצאים בסמוך לכפר סטורניה שבדרום טוסקנה, בטמפרטורה של 37.5 מעלות, עשירים במינרלים, במלחים, ובפלנקטון ייחודי בעל תכונות אנטיספטיות.
* מאעין, ירדן - Ma'in Hot Springs בנווה מדבר בקצה ואדי מוג'יב, טמפרטורת המים בטבע עד 80 מעלות, ובספא שנבנה במקום הטמפרטורה בין 45 ל-65 מעלות.
* פמוקלה, טורקיה - אתר מורשת עולמית של "אונסקו", בו 17 בריכות תרמיות בטמפרטורת מים הנעה בין 100-35 מעלות, המסייעים בטיפול במחלות לב וכלי דם.

== מעיינות חמים בישראל ==
בישראל קיימים מספר מעיינות חמים. מרביתם מצויים באזור הכנרת וים המלח, שם המים החמים נובעים באזור ההעתק הפעיל המצוי באזור והוא חלק מהבקע הסורי-אפריקני. הידועים בהם הם חמת גדר, חמי טבריה, חמי זוהר, חממאת מעין וחמאם אל-מליח. מספר מעיינות חמים נובעים גם באזורים אחרים כדוגמת חמי יואב וחמי געש.

==ראו גם==
*גייזר
*אונסן
*אשיו

==קישורים חיצוניים==

* 
* 

*
חם
עיניים גדולות

עיניים גדולות הוא סרט קולנוע ישראלי בבימויו ובכיכובו של אורי זוהר, שיצא לאקרנים ב-1974. את התסריט כתבו יחד אורי זוהר ויעקב שבתאי.

הסרט מציג את סיפורו של בני פוּרמן, מאמן כדורסל תל אביבי אנוכי ויצרי, המנהל פרשיות רומנטיות מחוץ לנישואים. זהו הסרט שני בטרילוגיה התל אביבית של זוהר, ששני חלקיה האחרים הם "מציצים" ו"הצילו את המציל".

"עיניים גדולות" הוא אחד הסרטים האחרונים שעשה אורי זוהר לפני חזרתו בתשובה, וניתן לחוש בבירור את מיאוסו מהחיים החילוניים, כפי שהוא רואה אותם.

סרט זה שיצא לאקרנים בשנת 1974 צולם ב"שחור-לבן", כנראה מרצונם של מפיקי הסרט, אף על פי שסרטים ישראלים צולמו והופקו בצבע עשור קודם לכן.

==תקציר העלילה==
בני פורמן (אורי זוהר) הוא מאמן כדורסל, נשוי ואב לשניים, אשר תיאבונו הרב לנשים מקשה על תפקודיו המשפחתיים, המקצועיים והחברתיים. פורמן מסתבך עד מעל הראש עם כל פלירטוטיו, בגידותיו והתפרפרויותיו. כשהוא מאשים את חברו הטוב יוסי (אריק איינשטיין), שחקן כדורסל מוכשר, שהוא מתעסק, כביכול, עם סימה (סימה אליהו), אחת מפילגשיו וכאשר אשתו אליה (אליה זוהר) מגלה את בגידותיו הרבות - לראשונה בחייו הוא מבין כי המצב לא יכול להמשיך כפי שהוא, והוא יהיה חייב להקריב את הנאותיו מנשים כדי לשמור על מסגרת נישואיו. זהו תהליך התבגרותו המאוחר.

==רקע==
"עיניים גדולות" הוא למעשה סרט אוטוביוגרפי של אורי זוהר, שמתחשבן בו שוב ושוב עם עצמו. מאחורי המצלמה התרחשו לא מעט דברים שמצאו אחר כך את ביטויים בתוך הסרט: התסריט של "עיניים גדולות" מבוסס על מה שקרה מאחורי הקלעים של סרט אחר של זוהר - "מציצים", שלוש שנים קודם לכן. במציאות, כמו בסרט, גם זוהר וגם אריק איינשטיין היו מאוהבים בסימה אליהו וניצתה בין השניים מעין תחרות סמויה על ליבה. בסוף, במציאות, אריק התגרש מאשתו דאז והתחתן עם סימה. 

אמנם הסרט נעשה על מאמן ושחקן כדורסל, ולא על במאי קולנוע ושחקן, אך הדינמיקה בין הדמויות היא אמיתית לחלוטין. ב"עיניים גדולות" אורי זוהר למעשה משחק את עצמו ואליה, אשתו במציאות, גילמה את תפקיד אשתו גם בסרט. סצנות הלקוחות מחיי הנישואין של השניים נכנסו לסרט, אחת מהן היא הסצנה בה זוהר שובר בזעם את הכוננית עם הספרים לאחר שאשתו מסרבת לדבר איתו. סצנה זו מבוססת על מקרה שבו אליה תפסה על חם את אורי בוגד בה והוא בתגובה החל לצעוק והרס את הכוננית.

==שיר הפתיחה לסרט==
השיר נכתב על ידי אריק איינשטיין, אורי זוהר ומיקי גבריאלוב והולחן על ידי גבריאלוב, ובוצע על ידי אריק איינשטיין ומיקי גבריאלוב.

:"זה סיפור על בני פורמן שתמיד הלך לו קלף
:היה לו כל מה שאפשר לרצות והוא רצה יותר"

בשונה מהגרסה המופיעה באלבום של אריק איינשטיין מאותה השנה, "סע לאט", הגרסה שבסרט מחוספסת יותר ועושה שימוש בפחות כלי נגינה ובעיבוד מינימלי יותר.

== דמויות ==
{| class="wikitable"
|+
!משתתף/ת
!דמות
|-
|אורי זוהר
|בני פורמן
|-
|אריק איינשטיין
|יוסי
|-
|סימה אליהו
|סימה
|-
|צבי שיסל
|כץ
|-
|אליה זוהר
|אליה
|-
|טליה שפירא
|טליה
|-
|אביגדור צברי
|אביגדור
|-
|אלונה איינשטיין
|גאולה
|-
|מיכאל שדה
|יפת
|-
|אפרים זוהר
|הבן של בני פורמן
|-
|מנשה ורשבסקי
|נאדל, מנהל וגזבר הקבוצה
|-
|ברונקה זלצמן
|אמא של יוסי
|-
|דידי לוקוב
|שפינדל, כדורסלן
|-
|ישראל סגל
|
|-
|יעקב שפירא
|
|-
|מיכה שרפשטיין
|כדורסלן
|-
|רוני בוסאני
|שחקן כדורסל
|-
|דוד צלניק
|ראש, בעל סאונה
|}

==קישורים חיצוניים==

* 
* 
* 
* 

==הערות שוליים==

קטגוריה:סרטים ישראליים משנת 1974
קטגוריה:סרטי אורי זוהר
קטגוריה:סרטים ישראליים
קטגוריה:סרטי שחור-לבן ישראליים
קטגוריה:סרטי כדורסל ישראליים
קטגוריה:תל אביב-יפו בקולנוע
רב עמרם גאון

רב עמרם גאון (ובשמו המלא: רב עמרם בר רב ששנא) (810 בקירוב – ד'תרל"ה 875 בערך) אחד מהגאונים וראש ישיבת סורא בין השנים 853–872. רב עמרם גאון התמנה לראשות הישיבה עוד בימי רב נטרונאי גאון – הגאון שקדם לו, אך מפני כבודו של רב נטרונאי ירש תפקיד זה רק לאחר מותו.

רב עמרם התפרסם בעיקר בזכות סידורו, סדר רב עמרם גאון, שאותו ערך "בבחרותו". הסידור נערך כתשובה לבקשה שיכתוב את סדר התפילות והברכות לכל השנה עבור קהילת ברצלונה. הסידור, שהיה ראשון מסוגו, היה ערוך בסדר קבוע של ימי חול, שבתות ומועדים. סדר רב עמרם השפיע השפעה מכרעת על נוסח התפילה ברוב קהילות ישראל.

==לקריאה נוספת==
* גרשום הרפנס, עידן התלמוד, הוצאת פלדהיים, ירושלים - ניו יורק, ה'תשס"ג

==קישורים חיצוניים==
* [http://www.daat.ac.il/daat/vl/tohen.asp?id=24 סדר רב עמרם גאון]
* 
* 
* 

==הערות שוליים==

עמרם בר ששנא
קטגוריה:נפטרים ב-875
ברברה סטרוצי

ברברה סטרוצי (נקראה גם ברברה ואלה, באיטלקית: Barbara Strozzi; הוטבלה 6 באוגוסט 1619, בוונציה – 11 בנובמבר 1677, בפדובה), הייתה זמרת בארוק ומלחינה איטלקייה.

==ביוגרפיה==
סטרוצי הייתה בתו המאומצת, וקרוב לוודאי בתו הבלתי חוקית, של ג'וליו סטרוצי, ממשפחת סטרוצי הפלורנטינית, משפחה אצילה ומפורסמת בעושרה ובפועלה התרבותי מן המאה ה-14. ג'וליו שילב אותה בסדרת קבוצות הדיון, או אקדמיות, שלו, בעיקר ב-Accademia degli Unisoni שם התבקשה הן לשיר והן לתרום לשיחה. היא למדה אצל המלחין פרנצ'סקו קאוואלי. אחרי מות אביה, נאלצה כנראה סטרוצי לפרנס את עצמה באמצעות יצירותיה המוזיקליות, סברה הגיונית לאור המספר הרב של פטרונים נשואי פנים, ביניהם פרדיננד השני מאוסטריה וסופיה, דוכסית ברונשוויק ולינבורג, שלהם הקדישה את יצירותיה.

הרוב המוחלט של יצירותיה נכתב לקול סופרן וקונטינואו, כנראה למילות שירה שלה. חיבוריה נטועים היטב במסורת ה"סקונדה פראטיקה", שהודגמה ביצירותיו של קלאודיו מונטוורדי, אבל ליצירות שלה יש דגש לירי יותר, המתבסס על יתרונות הקול עצמו. רבים מן הטקסטים ליצירותיה נכתבו על ידי אביה, ג'וליו.

==קישורים חיצוניים==

* 
* 

קטגוריה:מלחינים מתקופת הבארוק
קטגוריה:זמרות איטלקיות
קטגוריה:זמרות המאה ה-17
קטגוריה:מלחינות איטלקיות במאה ה-17
קטגוריה:ילידות 1619
קטגוריה:נפטרים ב-1677
נפתלי צבי הורוביץ

רבי נפתלי צבי הורוביץ מרופשיץ (ו' בסיון ה'תק"כ, 1760 – י"א באייר ה'תקפ"ז, 1827) היה אדמו"ר בגליציה ומייסד חסידות רופשיץ.

== ביוגרפיה ==
נולד בחג השבועות תק"כ, יום פטירתו של הבעל שם טוב. לרבי מנחם מנדל רובין רבה של לינסק (-כ"ב בתשרי תקס"ד) ובילה בתו של רבי איצק'ל המבורגר. 
למד אצל סבו רבי יצחק מהמבורג, ואצל דודו רבי משולם איגרא בטיסמניץ. אימץ את שם משפחתו של סבו, הורוביץ במקום שמו המקורי רובין. התקרב מצעירותו לחסידות, ונסע ללמוד את דרכי עבודת ה' אצל רבי יחיאל מיכל מזלוטשוב ורבי אלימלך מליז'נסק. לאחר פטירת הנ"ל למד אצל רבי מרדכי מנשכיז, המגיד מקוז'ניץ, רבי מנחם מנדל מרימנוב והחוזה מלובלין כשאת השניים האחרונים מחשיב לרבותיו המובהקים. נהג לבקר אדמו"רים רבים אפילו צעירים ממנו. 

בהמלצת רבי מנדל מרימנוב מונה לכהן ברבנות רופשיץ, ובה כיהן שנים רבות. לאחר מכן כיהן במשותף גם כרבה של לינסק (מקום רבנותו של אביו), סטריז'וב וסאנוק. לאחר פטירתם של רבותיו בשנת תקע"ה, החל לכהן באדמו"רות והיה לגדול אדמור"י גליציה בדורו, אך גם בתקופה זאת היה נוסע לפעמים לרבי אברהם יהושע השיל מאפטא. התנגד רבות לדרכם של היהודי הקדוש מפשיסחא ותלמידו רבי שמחה בונים מפשיסחה. התפרסם בפקחותו ובאמרותיו השנונות. נפטר בלנצוט בי"א באייר תקפ"ז ושם נקבר. 

את מקומו ברבנות העיר רופשיץ מילא חתנו הרב אשר ישעיה רובין (מחבר ספר "אור ישע") ורוב חסידיו ביניהם בניו וגדולי תלמידיו (כמו רבי חיים מצאנז ורבי שלום מקמינקה) הסתופפו בצילו.

==חיבוריו ודברי תורתו== 
* זרע קודש - על התורה והמועדים 
* אילה שלוחה - על התורה 
כמו כן נלקטו מדברי תורתו והנהגותיו בספרים: "עשר צחצחות" - דברי חסידות, "אהל נפתלי", "אמרי שפר" ו"אוצרות זרע קודש".

==משפחתו צאצאיו==
אשתו בזיווג ראשון שיינדל סטוקער, בת וועלוועל סטוקער. (התנהגותה לא מצאה חן בעיניו, ובעצת ר' יחיאל מיכל מזלוטשוב, הוא גירש אותה)

אשתו בזיווג שני רבקה גולדהמר, בת הנגיד צבי הירש גולדהמר מדוקלא, בן יעקב גולדהמר. 

צאצאיו: 
*רבי אברהם חיים מלינסק.
*רבי יעקב ממעליץ.
*רבי אליעזר אב"ד דז'יקוב, ואדמו"ר מדז'יקוב.
*רייצא אשת רבי אשר ישעיה רובין.

==מתלמידיו==
*רבי שמעון מירוסלב.
*רבי משה מסאמבור.
*רבי צבי הירש מרימנוב.
*רבי אלעזר מקוז'ניץ.
*היהודי הטוב מניישטאט.
*רבי חיים מצאנז. 
*רבי שלום מקמינקא.
*רבי יעקב צבי יולס מדינוב, מחבר "קהלת יעקב" ו"מלא הרועים". 
*רבי חנוך הניך מייער, מחבר "לב שמח", "סידור לב שמח". אבי חסידות אלעסק.
*רבי ישראל דוב בער גילרנטר, רבה של שטפנשט, סטריז'וב ויאשינצה.
* רבי יוסף באב"ד מחבר ספר מנחת חינוך.
*רבי שלמה זלמן מוויליפולי.
*רבי יצחק אייזיק מזידיטשוב.
*רבי יצחק אייזיק מקומרנא.

==לקריאה נוספת==

* זאב קיציס, המורים הגדולים של החסידות, ידיעות ספרים 2023, עמ' 212–235

==קישורים חיצוניים== 
* 
* [http://www.hebrewbooks.org/pdfpager.aspx?req=31332&pgnum=1 ספרו "אילה שלוחה"] באתר היברובוקס.
* [http://www.hebrewbooks.org/pdfpager.aspx?req=3692&pgnum=1 ספר "אמרי שפר"] באתר היברובוקס.
* [http://www.hebrewbooks.org/pdfpager.aspx?req=43679&pgnum=1 ספר "אהל נפתלי"] באתר היברובוקס.
* [http://www.hebrewbooks.org/pdfpager.aspx?req=43372&st=&pgnum=83&hilite= ערכו בספר "עשר צחצחות"] באתר היברובוקס.
* [http://www.hebrewbooks.org/pdfpager.aspx?req=33459&pgnum=1 ליקוט מספריו בספר "אוצרות זרע קודש"] באתר היברובוקס.
* 

==הערות שוליים==

 

*
קטגוריה:אדמו"רים
קטגוריה:רבנים גליציאנים
קטגוריה:תלמידי החוזה מלובלין
קטגוריה:סאנוק: רבנים
קטגוריה:ילידי 1760
קטגוריה:נפטרים ב-1827
קונה (מטבע)

קונה (בקרואטית: Kuna) היה ההילך החוקי של קרואטיה החל משנת 1994 ועד ל-31 בדצמבר 2022. קונה אחד חולק למאה ליפה (lipa). המטבע קיבל את שמו ממטבע שהיה מונהג במדינה בין השנים 1941–1945, ומשמעותו המילולית – דָּלָק, שהוא יונק טורף קטן הדומה לנמייה מצויה. מקור שם המטבע בימי הביניים, בהם השתמשו בפרוות דלק כמטבע עובר לסוחר. (אין קשר למטבע קרונה).

הקונה הראשונה הייתה נהוגה בתקופת המדינה העצמאית של קרואטיה שהתקיימה במלחמת העולם השנייה, אך השימוש בו הופסק בתקופה שהייתה קרואטיה חלק מיוגוסלביה. בשנת 1994, כחלק מתהליך המעבר לעצמאות של קרואטיה, החל השימוש במטבע הקונה המודרנית שהחליף את הדינר הקרואטי.

במחזור יש שבעה מטבעות בעריכים של 5, 10 ,20 ,50 ליפות ו־1, 2, 5 קונות. וששה שטרות בעריכים של 10, 20, 50, 100, 200, 500 קונות.

בעבר היו בשימוש גם מטבעות בעריכים 1, 2 ליפות ו־25 קונות ושטרות בעריכים 5 ו־1,000 קונות.

ב-1 בינואר 2023 הוחלף באופן רשמי המטבע, והמדינה עברה להשתמש באירו.

==קישורים חיצוניים==

==הערות שוליים==

קטגוריה:מטבעות אירופה
קטגוריה:מטבעות
קטגוריה:מטבעות שהוחלפו באירו
קטגוריה:קרואטיה: כלכלה
CET

אזור הזמן של מרכז אירופה או באנגלית Central European Time הוא אזור הזמן שלפיו פועל החלק הגדול ביותר של מדינות אירופה. ה-CET שווה ל UTC + 1.

בעבר נקרא אזור הזמן הזה גם MET או באנגלית Middle European Time.

== מדינות שמשתמשות ב־CET ==

כל השנה:
* 

בחורף:
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

קטגוריה:זמן
קטגוריה:אירופה
הסטון רוזס

הסטון רוזס (The Stone Roses) היא להקת רוק מהעיר מנצ'סטר. היא נחשבת לאחת הלהקות שבישרו את סגנון הבריטפופ, שהיה אחד הסגנונות הפופולריים במוזיקה הבריטית בשנות ה-90 של המאה ה-20.

== היסטוריה ==
איאן בראון (Ian Brown) פגש את ג'ון סקוויר (John Squire) בבית הספר ולאחר גלגולים ושינויים התגבשה להקת הסטון רוזס. זה קרה בשנת 1983 עם איאן בראון כסולן, ג'ון סקוויר בגיטרה, גארי מאונפילד המכונה מאני (Mani, Gary Mounfield) בגיטרה בס ואלן רן, המכונה רני בתופים (Reni, Alan Wren).

חוזה ההקלטות הראשון שהשיגה הלהקה היה בחברת Thin Line עם הסינגל So Young. הסינגל זכה לביקורות פושרות וחברי הלהקה החליטו להפסיק להקליט, אך חזרו בהם לקראת סוף אותה שנה. הסינגל Sally Cinnamon עורר עניין מסוים בחברות תקליטים בתוך מנצ'סטר ולבסוף נחתם חוזה לשמונה תקליטים עם חברת "סילברטון". הסינגל הבא שלהם, Elephant Stone, זכה להצלחה רבה אך עדיין לא הצליח לפרוץ את השוק המקומי. באפריל 1989 יצא אלבומם הראשון שנשא את שם הלהקה.

אלבום הבכורה של הסטון רוזס, The Stone Roses, זכה לביקורות נלהבות ונחשב כפורץ דרך בזכות סגנון הפופ-רוק הפסיכדלי שבו. שנים לאחר יציאתו לאור, הוא הוכתר על ידי NME כאלבום הבריטי הטוב ביותר בכל הזמנים<ref></ref> והשפיע על להקות כמו אואזיס, בלר וארקטיק מאנקיז.

האלבום זכה לביקורות נלהבות. בשלב הזה סגנון הלהקה התגבש כאינדי משולב עם מקצבי אסיד-דאנס. הלהקה הפכה במהרה ללהקת פולחן עם מיליוני מעריצים ברחבי העולם ובבריטניה בפרט. הסגנון שלהם, שלא היה מוכר לפני כן, הוביל להקות חדשות לאמץ את הסגנון הבריטי הייחודי הזה, שלעתיד "התחרה" בגראנג' האמריקאי בשם בריטפופ.

האלבום השני של הלהקה, Second Coming, שיצא בשנת 1994 בלחץ חברת התקליטים שלהם (האלבום היה אמור לצאת ב-1991), כבר נבלע בין אין ספור האלבומים והלהקות שהחיו את סצנת הבריטפופ בבריטניה. עקב כך פרש רני מהלהקה, דבר שכמעט פירק את הלהקה. שנתיים לאחר מכן פרש הגיטריסט ג'ון סקוויר ובכך קבע את ההתמוטטות הסופית של הלהקה.

לאחר פירוק הלהקה איאן בראון יצא לקריירת סולו מצליחה. ג'ון סקווייר הקים את להקת Seahorses, שהוציאה אלבום אחד מצליח, אך התפרקה זמן קצר לאחר מכן. הבסיסט מאני הצטרף ללהקת פריימל סקרים.

== דיסקוגרפיה ==

* The Stone Roses (1989)
* Second Coming (1994)

==קישורים חיצוניים==

* 

* מיכל הניג, [http://www.nrg.co.il/online/47/ART1/927/690.html הסטון רוזס" חוגגים 20 שנה], nrg , 10/8/2009
* אלכס פולונסקי, [http://bidur.nana10.co.il/Article/?ArticleID=657775&sid=123 אבא שלהם גנן. הסטון רוזס], נענע 10 , 16/08/2009
* 
* [https://grid.co.il/d/615-the-stone-roses The Stone Roses: אלבום האינדי-רוק הטוב ביותר בכל הזמנים?], בפורום הגריד, 29 ביולי 2020

==הערות שוליים==

קטגוריה:להקות רוק בריטיות
קטגוריה:להקות בריטפופ
קטגוריה:להקות רוק אלטרנטיבי
פראסין

פראסין (רומנית: Frasin), (גרמנית: Frassin an der Moldawa) עיר במחוז סוצ'אבה שבצפון רומניה.
העיר ממוקמת בהרי הקרפטים בין העיר גורה הומורולוי ממזרח (7 קילומטר מגורה הומורולוי) לבין קמפלונג ממערב (25 קילומטר מקמפלונג).
מרחק העיר מעיר המחוז סוצ'אבה 45 קילומטר.

פראסין הוקמה בראשית המאה ה-19 ככפר קטן, בדרום בוקובינה אז ארץ הכתר המזרחית ביותר באימפריה האוסטרו-הונגרית. והתיישבו במקום בעיקר חוטבי עצים גרמנים.

לאחרונה עם איחודה של פראסין עם הכפרים השכנים בוקשואיה, דורותיאה ופלוטניצה, הפך המקום לעיר.

==היהודים בפראסין==
מאמצע המאה ה-19 התיישבו במקום יהודים. ב-1930 היוותה האוכלוסייה היהודית 7.3% מכלל האוכלוסייה המקומית עם 156 יהודים. הקהילה במקום הייתה קטנה ולא עמדה בפני עצמה, אלא הייתה מסונפת לקהילת גורה הומורה. בכפר היו שני בתי כנסת, שני חדרים ומקווה. בית הכנסת השני הוקם סמוך לפרוץ מלחמת העולם השנייה ולמעשה כמעט ולא היה בשימוש. רוב יהודי המקום עסקו במסחר אך היו גם בעלי מקצועות זעירים כגון נגרים, סנדלרים, וכן היו בעלי מנסרות.

בספטמבר 1940 גורשו יהודי פראסין לגורה הומורה, ומאוחר יותר ביחד עם כל יהודי האזור גורשו לטרנסניסטריה.

==לקריאה נוספת==

* פנקס הקהילות - רומניה - כרך שני - בהוצאת יד ושם

==קישורים חיצוניים==
* 

קטגוריה:רומניה: עיירות
קטגוריה:בוקובינה: ערים
קטגוריה:הרי הקרפטים
קטגוריה:קהילות יהודיות ברומניה
קטגוריה:קהילות יהודיות שהושמדו בשואה
קטגוריה:יישובים שהוקמו ב-1785
שלום, חבר

מדבקה מקורית
קטע הסיום מהספדו של [[נשיא ארצות הברית ביל קלינטון את יצחק רבין בהלווייתו, בו אמר בעברית "שלום חבר"]]
שָׁלוֹם, חָבֵר הוא צמד המילים העבריות שאיתן נפרד נשיא ארצות הברית ביל קלינטון מיצחק רבין ב-4 בנובמבר 1995, לאחר שנודע שנרצח.

== היסטוריה ==
בהודעה קצרה שמסר מחצר הבית הלבן הביע קלינטון את צערו:

את המילים "שלום, חבר" ביטא קלינטון בעברית. הוא חזר עליהן גם בלווייתו של רבין, כעבור יומיים.

באומרו מילים אלה טבע קלינטון את צמד המילים הללו כביטוי המסמל את הרצח ואת זכרו. מילות הפרֵדה מיצו את תחושת האבל של רבים בישראל ובעולם, ובחירתו של קלינטון לומר אותן בעברית נתנה להן מעמד מיוחד. תפקידה הכפול של המילה "שלום" בעברית, הן במובן של אי-מלחמה והן במשמעות של מילת פרֵדה סופית (בשונה מ"להתראות", המרמזת על המשכיות), העצימו את כוחו של הביטוי ואת מעמדו הסמלי. המילה "חבר", המעידה על קרבה ואהבה הדדית העניקה לביטוי נופך סנטימנטלי.
אבנים על קברו, על חלקם נרשם המשפט, שלום, חבר!
עד להקמת מרכז יצחק רבין לחקר ישראל, הארגון העיקרי שעסק בהנצחת רבין היה העמותה "שלום, חבר".

את הודעת קלינטון כתב אנתוני בלינקן, כותב הנאומים בממשלו ולימים מזכיר המדינה של ארצות הברית.

== השפעה תרבותית ==
המילים: "סליחה חבר", פראפרזה על "שלום, חבר", בגרפיטי בירושלים
=== סטיקרים ===
הביטוי "שלום, חבר" הפך למעין אמרת כנף ששימשה בהקשר של זכר הרצח. ימים אחדים לאחר הרצח הופצו והופקו 750,000 סטיקרים ועליהם הביטוי "שלום, חבר.", שעוצב בגופן ״קורן״. הסטיקרים צורפו לעיתון "ידיעות אחרונות". במלאת שנה לרצח הודפסו סטיקרים חדשים, ועליהם המילים "חבר, אני זוכר". לאחר שנה הופק סטיקר שלישי, ועליו המילים "חבר, אתה חסר".

בקרב מתנגדי רבין נפוצו סטיקרים ובהם פרפרזות על הביטוי: "הכול בגללך, חבר", "זה לא שלום, חבר" וכן "חבר, אתה אשם".

=== שירים בהשראת הביטוי ===
הביטוי "שלום, חבר" היה למקור השראה לאמנים ומשוררים אחדים. הם השתמשו בו בשירים שכתבו בעקבות הרצח:
* השיר שלום חבר מאת יענקל'ה רוטבליט, בלחן של שלום חנוך ובביצוע אריק איינשטיין, מתוך תקליטו "לאן פרחו הפרפרים".<ref></ref>
* השיר שלום חבר - מאת אפי נצר, בביצועו ובהלחנתו. בשיר שולבו מילים מתוך השיר "הרעות", שהיה אהוב על יצחק רבין. <ref></ref>
* בשיר שירת הסטיקר מאת דויד גרוסמן ובביצוע להקת הדג נחש שולבו המשפטים "חבר, אתה חסר" ו"הכול בגללך, חבר" מתוך הסטיקרים.
* השיר שלום חבר - מאת דוד זיגמן, בביצוע שרית חדד ושריף יצא ארבעה ימים לאחר הרצח, אך למעשה נכתב כחצי שנה קודם לכן.<ref></ref>

== קישורים חיצוניים ==
* 

== הערות שוליים ==

קטגוריה:רצח יצחק רבין בתרבות הישראלית
קטגוריה:הנצחת יצחק רבין
קטגוריה:ביל קלינטון
קטגוריה:ביטויים פוליטיים ישראליים
מארטקרט

שטח מארטקרט בכתום על רקע החבל
מארטקרט (בארמנית: Մարտակերտ, ברוסית: Мартакерт) הוא מחוז של נגורנו קרבאך, בצפון האזור. המחוז מורכב מחלקי שני מחוזות אזרים, קלבג'אר וטרטר ולא היה חלק מן האזור האוטונומי נגורנו קרבאך בתקופת ברית המועצות. שטח זה מהווה דה יורה חלק של אזרבייג'ן אך מעשית נמצא ברובו בשליטת הממשל של ארצאך.

נכון ל-2008 שטח המחוז הוא 1795 קמ"ר והתגוררו בו כ-19400 תושבים.

בהתאם להסכם שנחתם בשנת 2020 השליטה באזורי המחוז שהיו עד לשנת 1991 חלק של אזרבייג'ן חזרה לשליטתו.

==קישורים חיצוניים==
* 

מארטקרט
גורנבוי

300px
גורבנוי הוא ראיון באזרבייג'ן. רצועה קטנה בצידו הדרומי נכבשה על ידי הכוחות הארמנים. חלקו הדרומי נתבע על ידי רפובליקת נגורנו קרבאך כמחוז של שאהמיאן. במשך המלחמה בנגורנו קרבאך, מחוז זה ספג נזק כבד מאוד וכל אוכלוסייתו הארמנית עזבה.

==קישורים חיצוניים==

* 

קטגוריה:אזרבייג'ן: גאוגרפיה
קטגוריה:אזרבייג'ן: מחוזות
שבשבת

שבשבת בצורת [[תרנגול בראש הכנסייה באלוני אבא.]]
שבשבת בצורת [[אוניית מפרשים בראש מגדל בגג האגף הישן של מוזיאון סטיידלק אמסטרדם]]שבשבת היא מכשיר המתחבר אל אזור מוגבה, כגון גג או עמוד, שתכליתו קביעת כיוון הרוח. בשימוש העממי משמעותה גם "גלגלי רוח" – טורבינת רוח קטנה עשויה ניר או פלסטיק לצורך קישוט או משחק. ישנן שבשבות רוח המשמשות לנוי ובדרך כלל הן בגובה נמוך.
==מבנה==
לשם פעולה, על שבשבת להיות בנויה בהתחשבות בשתי דרישות עיצוביות: מצד אחד, משקלה של השבשבת צריך להיות מחולק באופן שווה בין שני צדיה, ומצד שני, האזורים החשופים אל הרוח צריכים לא להיות שווים בגודלם. דבר זה גורם לשבשבת לשאוף למצב בו האזור הקטן ביותר יפנה אל הרוח, שכן במצב זה כמות הרוח על משטח השבשבת מינימלית. כשהשבשבת מסתובבת, היא מראה את כיוון הרוח ובכך תראה את כיוון הרוח.

כדי לאפשר למשתמש לקבוע את כיוון הרוח בקלות, רוב השבשבות מצוידות בסימונים על בסיסם המצביעים על הכיוונים האפשריים. נהוג גם לחבר אל השבשבת מכשיר למדידת מהירות הרוח שכן בשל הדמיון בן המכשירים ניתן להשתמש באותו בסיס עבור שניהם.

==שימוש==
שבשבת המשמשת ל[[משחק]]
כדי להשיג קריאה מדויקת על השבשבת להיות ממוקמת גבוה מעל הקרקע ובמרחק משמעותי מבניינים עצים או כל חפץ אחר שעלול להשפיע על כיוון הרוח. שינוי בכיוון הרוח יכול להיות משמעותי כשהוא בא בשילוב עם תנאי מזג אוויר אחרים, מה שמאפשר למשתמש בשבשבת לבצע תחזיות מזג אוויר לטווח הקצר. שבשבות מודרניות בדרך כלל מחוברת אל מכשיר המאפשר קריאה מרחוק של כיוון הרוח.

השבשבת יכולה גם לשמש לשם הכוונת טורבינת רוח או גלגלי רוח קישוטיים (הקרויים "שבשבות" אף הם, באופן עממי) אל תוך הרוח.

==סוגים==
שבשבת של [[מד רוח]]
לשבשבות צורות רבות, אולם הצורות הנפוצות ביותר כוללות את התרנגול והחץ. שבשבות בצורת תרנגול, או בצורה קישוטית דומה, לא מצביעות בדרך כלל על כיוונה המדויק של הרוח, במיוחד כשמדובר ברוח איטית, וזאת משום שרובן עונות רק על דרישת עיצוב אחת: אף על פי שהאזור החשוף לרוח אינו שווה, המשקל בדרך כלל אינו מחולק באופן שווה גם הוא.

שבשבות בצורת חץ או צורה מופשטת דומה ידועות כמדויקות יותר, וכיום הן נפוצות בהרבה מבעבר. זאת מפני שבשעה שבעבר לשבשבות הייתה מטרה קישוטית, כיום השבשבת כמעט ולא נראות, כיוון שבשל ההתפתחות הטכנולוגית, הקריאות נעשות ממרחק.

==ראו גם==
*שבשבות המשמשות לנוי בגינה ביישוב [[נופים]]שרוול רוח
*מד רוח

==קישורים חיצוניים==

* [https://web.archive.org/web/20021207072027/http://www.nsdl.arm.gov/Library/glossary.shtml#wind_vane הספרייה הדיגיטלית של המוזיאון הלאומי – שבשבות]
* [http://www.weathervanesculpture.com/weathervanes/weathervanes.php גלריית שבשבות – סוגי שבשבות]
* [https://web.archive.org/web/20071021044542/http://www.geocities.com/weathermake2000/Weathervane.html שבשבות ביתיות]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מכשירי מדידה במטאורולוגיה
קטגוריה:גגות